
PARS I. 


«IPPOCKATES, antiquorum medicorum longe celeberrimus , 
etiamnum medicinae lumen, fere Coaetaneus, ut aiunt, Democriti 
Abderitae, Socratis, Platonis , Perdiccae Macedonis, et Artaxerxis 
Persarum regis ; natus fertur in insula C6 , una Sporadum , paulo 
ante tempora belli Peloponesiaci, circa octogesimam Olympiadem, et 
annum 22.63 ante hunc duodecimum Reipublicae Gallicae annum. 
Haec est vulgaris opinio apud biographos et historiae medicae scrip¬ 
tores , secutos Soranum Ephesium. 

Si tamen attente legerimus opera summi viri, si vitse ejus narra¬ 
tionem , ut circumfertur, critice discusserimus , incidet dubitatio 
maxima de tempore et loco ubi natus fuerit Hippocrates : imo ea 
omnia, quae de ipso dicta sunt, veritati parum consonare videbuntur. 

Unum certum est Hippocratis libros jam celeberrimos fuisse versus 
belli Peloponesiaci tempora, 4 quibus peritissimi quicumque critici 
veritatis historicae initia ordiuntur. Probabile ergo est eos libros ex- 
titisse ante illa tempora ; magno enim annorum intervallo opus fuit 
ut exscriberentur , ut exemplaria multiplicarentur , et maxime ut 
dogmata neoterica , etsi summi viri ac pene divini , ab omnibus 

philosophis laudarentur, ab omnibus fere medicis in regulam prac- 
tices reciperentur. 

Plato , vetustissimus scriptorum apud, quos Hippocratis nomen, 
legamus , loquitur de Hippocrate tanquam jam antiquo ac majoris 
auctoritatis viro quam convenit viventi , aut recenter mortuo. In 
Phcedro enim inducit Socratem respondentem Phaedro ipsi, testimo¬ 
nium Hippocratis invocanti, attendendam esse , in natur ce perscru¬ 
tatione , quid Hippocrates et vera ratio dicat . Et sane hanc aucto¬ 
ritatem Hippocrati non tribuisset Plato , si Hippocrates vixisset ad 
octavum annum ante obitum Platonis ipsius , ut innuit vulgaris 
chronklogia. Hoc etiam sensisse videtur Galenus, cum ait {metE. ' 
medd) Platoni , in multis librorum ipsius locis, maxime omnium qui 
ante ipsum fuerint admirationi esse Hippocratem. Tempus ergo 
Hippocratis non admodum certum est. ^ 

Non certior est patria ; etsi tempore Platonis , ut videre est in ejus 
Protagora , vulgare fberit Hippocratem esse Coum , iEsculapii stirpe 
natum. In libris enim ipsiusmet Hippocratis insula Cos nequidem est 
nominata. Constitutiones temporum , quas in libris Epidemicorum 
maxime genuinis primo et tertio delineat, sunt adscriptae insulae 
Thaso, hodie Tasso , ad littus Thracicum. iEgroti item , quorum 
historiae in his libris ad teruntur , jacebant in Thaso ipsa plerique , 
caeteri in urbibus Thracicis* aut saltem Thraciae vicinis. 

Alii quinque, evidenter spurii , Epidemicorum libri, videntur, quoad 
maximam partem , indigestae exscriptiones ex alicujus periti magistri 
et fortassis , ut conjectatur Galenus, Hippocratis ipsius disciplina 
aut etiam praelectionibus. Continent ingentem morborum ac aegrorum 
farraginem , in qua leguntur eaedem.historiae, saepius repetitae sub 
iisdem nominibus et aliquando iisdem verbis. ^Egroti habitabant 
muiti in Thaso et Thracia , pauci in Thessah‘4 , aliqui in variis 
Graeciae urbibus, duo vel ad summum tres Athenis , nullus ia 
msuia C6. Sed quid hoc , cum . libros istos Hippocrati nemo nunc 
tribuat? ... 

Probabile igitur videri posset Hippocratem fuisse Thracem** 

aut saltem diutissime in Thracia degisse et medicinae practicen ibi 
exercuisse , quod forte non fuisset viri graeci. Multum quoque mo* 
menti huic opinioni addere potestliber de Aeribus .aquis et locis, unus 
te maxime genuinis et talis habitus ab antiquis, etiam a vetustissimo 
Aristophanis Scholiaste. Ibi enim f Vander-Lind. a. 340. XXX. 7 et 8.), 
loquendo de natura Asiae, dicit Hippocrates eam expositam ad au¬ 
roram in medio solis exortu , et esse mitiorem iila Europae regione 
in qua ipse habitabat. Porro Thracia est solus Europae tractus cujus 
respectu pars Asiae , quam describit Hippocrates , sita fuerit ad 
orientem, dum littus asiaticum Paludis Maeotidis respiceret punctum 
medium inter orientem et septentrionem , vel dextram orientis 
solis , ut ipse loquitur ( Vander-Lind. a. 347. XXXIX. t. ). 

Praeterea Asiam, utpote patriae vicinam , magis cognovisset, si 
fuisset Cous, minus autem septentrionales Europae Regiones longo 
locorum intervallo dissitas et tunc temporis admodum barbaras. 
In libro tamen mox adducto, si excipias partem Asiae occidentalem ad 
Thraciam vergentem , pauca de reliqua Asia , et ea saepius ut 
verisimilia tantum profert; dum multa affirmat de partibus Europae 
septentrionalibus usque ad Ursas et montes Riphaeos , multa etiam 
de Scythis nomadibus, quorum mores, hodiernis Tartarorum mori¬ 
bus etiamnum consonos, ut sibi perspectos , latissime describit. 

Hic addere possemus in pluribus librorum hippocraticorum locis 
laudari carnem caninam , cujus esum Thracibus familiarem fuisse 
Sextus Empiricus memoriae mandavit. 

Multum quoque ad rem faceret deorum sacra et musicam Graecos 
edoctos fuisse a Thracibus Orphaeo, Eumolpo, Musaeo, Thamyri, 
apud Plinium Thamyra, etc.; loca, ubi praecipue colebantur mu- 
sae, Pieriam, Otympum , Parnassum, Pimplam , Libethrum, anti¬ 
quitus fuisse Thracica; insuper Thraces ipsos, Boeotiae inquilinos, 
Heliconem musis consecrasse, ut post multo antiquiores notaverunt 
Strabo, Pausanias , Plinius , Lueianus : unde evidenter sequeretur 
Graecos fuisse olim Thracum discipulos. 

Cum igitur hippocratici libri, in quibus invenitur aliqua locorum 

mentio, referant auctorem ad Thraciam aut loca Thraciae vicina , 
nullus autem ad insulam Coon, si excipias librum i de Praedictioni¬ 
bus , omnino spurium, in quo adducitur Cous quidam aegrotus; 
mirum videri potest cur non Thrax, sed Cous, ab omnibus omnium 
aetatum Graecis, etiam k Cois ipsis, si Sorano credamus , dictus 
fuerit. 

Cos insula, olim florentissima, dicata fuisse videtur, ante omnem 
hominum memoriam, ^Esculapio medicinae deo vel, ut Graeci lo¬ 
quuntur, daemoni'j quod vocabulum , ex Platonis lectione, dicerem 
causam secundariam ignotam. Templum ibi celeberrimum , in 
quo morborum descriptiones et curationes inscribebant sacerdotes 
medici, extabat adhuc, cum Strabo geographica conscriberet. Ad> 
hoc templum concurrebant omnes Graeci , ut testantur ingentia 
donaria quorum Strabo meminit. Epidaurii ipsi , ut innuit Pausa¬ 
nias in Laconicisy ante urbem suam conditam, legatis ad JEscu~ 
lapium in insulam Coon publice missis , inde asportasse videntur 
Dei et medicinae cultum , quem in caeteras Graeciae partes postmo- 
dum invexerunt. 

Hinc non inconcinne conjici posset praestantissimum medicinae 
Auctorem, quisquis et undecumque is fuerit , a Graecis, allegoriae 
nvythologicee amantissimis, dictum fuisse Coum et Asclepiadem , 
sicuti Apollo natus ferebatur in Delo et dicebatur Delius, quia ex 
hac insula in Arcadum Delphusam aut Thelpusam prius, deinde 
in caeteras Graeciae partes cultus ejus manaverat; ut videre est inu 
hymno antiquissimo, ad calcem operum homericorum adjecto. 

Si ergo constarent hae inductiones, patria Hippocratis esset mere 
mythologica ; sed tunc genealogia ejusdem et vita, ut narratur, 
possent videri itidem deseriptio allegorica originis et effectuum 
medicinae , non autem historia alicujus viri, quisquis hic fuerit. 
Prisci enim historici atque physici per fabulas scripserunt 3 sub 
involucro suas de rebus naturalibus sententias proponentes r et 
semper fabulam eis annectentes j ut ait Strabo , Geograph „ 
libris i et io. 

Hippocratis origp refertur ad Herculem et iEscuIapium. No¬ 
mina haec mythologica apprime conveniunt cum mox adducti 
allegoria- Medicinae enim principia inveniuntur tum in casibus 
bellicis , tum in observatione causarum variae valetudinis. Her¬ 
cules autem , secundum vim verbi et Platonis in Cratylo expo¬ 
sitionem , nihil aliud est quam gloria heroum seu daemon gloriae 
heroicae. ^Esculapius, quem multi eundem crediderunt cum Paeone 
et etiam Apolline , ut videre est in Macrobii Saturnalium lib. i, 
cap. io, est aeris salubritas , seu causa sanitatis;illitis , apud Pausa- 
niam , nuti ix Trygon seu messis , uxor Epione seu lenitas, filia 
Hygiea seu sanitas ipsa. 

Mylhologiam suam hoc eodem modo evolvisse Graecos ipsos facil¬ 
lime probaretur, tum ex Hesiodi Theogonia, ex Epinomide Pla¬ 
tonis, ubi planetae ipsi sunt dii cognomines; tum ex innumeris aliis 
ejusdem Platonis , Strabonis , Luciani et caeterorum locis. Huc suffi¬ 
ciat adduxisse Pausaniam, ut ipsemet refert in Achaicis , cum 
« Sidonio homine contendentem in ^Esculapii templo apud vEgien- 
« ses , coram Dei et Hygiae simulacro. Affirmabat vir Sidonius 
« Phoenices peritiores esse rerum divinarum , quam Graecos. Inter 
« Sidonios aiebat iEsculapio patrem Apollinem celebrari , ma- 
« trem vero mortalem nullam ; iEsculapium enim nihil aliud 
« esse quam aerem ex quo Hygiea seu bona valetudo homini cae- 
« terisque animantibus advenit : Apollinem , qui sol ipse est, jure 
« patrem iEsculapii perhiberi qu6d, anniversarias vicissitudines cursu 
« conficiens suo, aeri salubritatem impertiatur. In his ego, pergit 
« Pausanias, illi facile assentiebar; sed non esse magis Phoenicum 
« eam opinionem quam Graecorum ostendebam, cum, in oppido Sicyo- 
« niorumTitane, iEsculapii signum salubritatis dicatur : esse vero 
u vel puero manifestum corporum in terra salubritatem solis cursu 
« effici. » 

Ejusdem generis est Strabonis locus de Mileto urbe, Geograph. 
lib. 14. « Apollinem Ulium quemdam et Milesii vocant et Delii, 
* utpote salutiferum et medicum. Est enim Ulein sanum esse; 



0 , 0 ) 

* unde 7 de cicatrix, et ule pro multum salve : etenim Apollo sa- 
« nator est et Diana Ariemis , quod arLemeas , id est, integros 
« incolumesque faciat. His sol et luna accommodanturquia penes 
« eos est potestas aeris temperandi. Qum et pestilentias et mortes 
« sponte accidentes iis imputant. » 

Eadem sane erat mens Celsi et Plinii, dum originem medicinae 
referebant ad Apollinem et ^Esculapium. Doctissimos enim, sapien- 
tissimos viros, in graecis litteris versalissimos, allegoriam manifes¬ 
tam non intellexisse et divinitati Apollinis^et ^Esculapii credidisse, 
eo quo nunc deos intelligimus modo, nemo asseruerit, nisi absurdus 
et rerum antiquarum penitus ignarus. 

Sed redeamus ad Hippocratem : filius dicitur Heraclidae et 
Praxitheae filiae Phaenaretes. Nominum horum etymologia perti¬ 
neret itidem ad medicinae ipsius familiam. At vocum analysin mis¬ 
sam faciamus , utpote huic nostro sceculo minus probatam. 

Tota Hippocratis vitae narratio ridiculum quid et anicularum 
neniis persimile videbitur, si fabulam transtulerimus ad personam 
viri in Graecia, temporibus Peloponesiacis , revera existentis; dum 
eadem erit allegoria non inconcinna nec invenusta , si ad medi¬ 
cinae ipsius personam deducatur. 

Hippocrates , aiunt, exscripsit historias et curationes morborum 
AEseulapii templorum columnis insculptas, et his qualibuscumque 
basibus, ingenio solo fultus, rationalem medicinam superextruxit. 
Ecquis istud viro quantocumque,etiam deorum filio, condonaverit? 
hiceine est ingenio humano progrediendi modus ? immensum me¬ 
dicinae sedificlum, a minimis fundamentis ad summum fastigium 
ab uno extractum viro, quis sanus crediderit? Ridiculam hanc opinio¬ 
nem refellunt ipsimet hippocratici libri germanissimi. In libro enim 
secundo Praedictionum s in fine cap. 4. auctor loquitur de libris 
medicis aliorum, in lib. de victus ratione in morbis acutis laudat 
apud Caidios morborum descriptiones , dum carpit diaetam ; in 
lib. de locis in* homine , cap. 17 , ait medicinam sibi videri 

lotam inveniam; qnod Certe primo medicinae rationalis scriptori 
minime conveniret. 

Praeterea, omisso vetustissimo Alcmceone, emissis anatomicis et phy¬ 
siologicis scriptis , quae artem ante divini senis tempora jam multum 
provectam probant, libri Hippocratis, praecipue chirurgici, ostendunt 
longam observationum practicarum seriem, ita naturae conformem, 
ita minute accuratam, ut luce clarius sit ista fuisse redacta post alios 
libros, qui jam continebant plurium saeculorum observationes et 
inventa. Vix enim apud nos, qui multas per quatuor saecula sum¬ 
morum chirurgorum generationes numeramus , medicina chirurgica 
eodem pervenit, ubi illam reliquerat Hippocrates, 

Quid dicam de templi ./Esculapii seu bibliothecae Coae vel , ut 
alii cum Andrcea volunt , Cnidiae incendio ? Editis sane optimis de 
medicina libris , morborum descriptiones in templorum columnis 
inutiles effectae, antiqua Coorum et Cnidiorum scripta oblivione 
et situ confecta , metaphorice dici potuerunt combusta ab aucto¬ 
ribus sapientioris medicinae : at incendii veri accusare doctissimum, 
modestissimum , sapientissimum medicum , esset summus impie¬ 
tatis , si non stupiditatis aut delirii cumulus. 

Quod attinet ad fabulam Democriti et Hippocratis ad ipsum, pu¬ 
blico Abderitarum decreto et decem talentis , accersiti; aci commenta 
lactis caprini , et puelis superiori nocte vitiatae ; haec, utpote pue¬ 
rilia , nullam merentur confutationem. Idem dicendum de inepti 
Artaxerxis auxilium in peste rogantis et Hippocratis superbe ne¬ 
gantis historia ; quamvis antiquissima sit et ad illam alicubi Cato 
alluserit. Tota enim haec narratio indigna est Persarum rege et prin¬ 
cipe medico, divino sene : nisi forte sic allegorice depicta fuerit 
Graecorum scientia et Persarum in rebus medicis ignorantia. Quid¬ 
quid id est, epistolae cunctae, orationes Hippocratis et Thessali, 
decreta Abderitarum et Atheniensium et Coorum, quibus suffulta 
narratio ad nos pervenit , evidentis suppositionis notas inustas, fe¬ 
runt : nusquam citantur a Galeno , et videntur juvenilis lusus 
sophistae cujusdam, qui ignoraverit non solum scribendi modum regi 

Persarum et Hippocrati decentem , sed etiam, ut notat Haller, aevum 
Crateuae Rhizotomi , et proportionem decem talentorum ad parvae 
cujusdam Thracicae urbis fortunas. 

Superest nunc pestis ex Illyria in Atticam ventis adducta , et rogis 
accensis praecipue depulsa, quod de Aerone Agrigentino multo ante¬ 
riore jam narratum erat. At morbum illum -nunc scimus non advehi 
ventis,nec rogorum incendiis expelli. Insuper, ut scripsit mox lau¬ 
datus Halier, pestis istius ab Hippocrate curatio rifinime concordat 
cum narratione Thucydidis. 

Origo igitur Hippocratis, tempus, patria, totius, qualis narratur, 
vitae contextus, nihil habent certi, praeter ingentem celebritatem 
librorum Hippocraticorum, temporibus Peloponesiacis, paulo post 
renovationem litterarum apud Graecos. Nonne fieri posset libros istos 
in tam antiqua aetate jam fuisse antiquissimos, et auctorem pene 
ignotum ; ut accidit Homero, ut ^Esopicarum fabularum auctori, 
et cunctis fere qui scripserunt ante tempora nunc historica? Nonne 
.fieri quoque potuit ut scripta probatissima medicorum , qui in di¬ 
versis et regionibus et temporibus vixerant, Graeco sermone vestita , 
sub unico Hippocratis nomine publicata venerint; sive is Hippo¬ 
crates fuerit priscorum traductor , sive unus ipse e traductis aucto¬ 
ribus, sive etiam vox Hippocrates nihil aliud significaverit quam 
ipsius collectionis selectae nomen ; ut apud recentiores collector, 
conciliator , contractor, condonator , etc. libris quibusdam in¬ 
scripta visuntur. ... 

Nomen Hippocraticum plurimis et variae admodum doctrinae libris 
praefixum ; genuinorum, ut vocamus, a non genurnis difficillima 
imb impossibilis discretio; dictio concisa admodum in plerisque et 
a Graecorum scribendi more longe aliena ; dialecti in cunctis fere 
■ uniformitas ; disputationes Hellenistarum de ilia dialecto; assertio 
Galeni , m hb. de Fracturis , sermonem Hippocratis a nonnullis 
-priscam atticum existimari ; omnia favent mox adductis conjecfiuris., 
quas etiam, roboraret Platonis dteterium , Graecos novissimos-esse 
respectu gentium barbararum a qiiibus medicinae, scientiarum cuno- 

tarum rudimenta , etiam linguae suae vcces "plurimas acceperunt. 
Quid nunc, si probari posset quosdam saltem collectionis Hlppo- 
eraticae libros, Hippocrati ipsi aut posteris ejus adscriptos , multis 
extitisse saecubs ante tempora historica et omnem Graecorum me¬ 
moriam ? Assertionem hanc adstruere et confirmare nunc sata¬ 
gemus. 


PARS II. 


Multas antiquitatis remotissimae notas habent libri Hippccratici , 
illi etiam quos minus genuinos vocantes ad posteros ejus rejicimus. 
Exemplo sit artium desc? iptio in libro primo de Sanorum victus 
ratione, quem multi cum Galeno tribuunt Polybo Hippocratis ge¬ 
nero. Ibi ( Vander-Lind. a. 194. XV. 42, ) statuariam artem raptim 
describens , figulinas tantum statuas memorat auctor ; quamvis 
lignea;, aerea, lapidea deorum et heroum signa, ante omnem memo¬ 
riam confecta , nullum autem figulinum, Pausanias invenerit in 
vetustissimis Graeciae templis. Ibidem, septem tantum litterae alpha¬ 
beto tribuuntur; ex quo fit evidentissimum, librum istum scriptum 
fuisse ante Phoenicum et Cadmi in Graeciam appulsum , multis 
proinde saeculis ante Periclis tempora et litterarum apud Graecos 
splendorem. « Grammatica , inquit auctor ( Vander- Linden > 
« a. 194. XVI. 1 ad 6 . ) , tale quid est , figurarum compositio , 
« quae sunt humanae vocis notae , facultas ea quae praeterierunt 
« in memoriam revocandi , et quae facienda sunt demonstrandi ; 
« ea cognitio per septem jiguras habetur. Haec omnia homo tum 
« litterarum gnarus, tum earum rudis conficit.» 

' At liber iste, eruditione magna refertus et argutissima disciplina , 
pertinet necessario ad saeculum.aliquod litteratissimum et proinde 

remotissimum ab obscuro Cadmi saeculo. Cadmus enim , ex vulgari 
chronologia, vixit inter Ogygis et Deucalionis diluvia. Ab Ogyge 
autem ad Cadmum , si Pausaniae in Boeoticis et Straboni in Hb. Geo- 
graph. 9. credamus, multae nationes barbarae, Ectenae, Aones , 
Temmices, Leleges , Hyantes, Pelasgi, Thraces, Phaenices demum , 
magnam Graeciae partem occupaverunt successive, unaquaeque ab 
alia bello depulsa. Iidem auctores memorant plurimas urbes, maxime 
Boeoticas, diluviis, terrae molibus et hiatibus deletas; fluviorum etiam 
alveos mutatos , et penitus absorptum Melanem amnem , relicta 
solum palude in agro Haliartio; et illa accidisse inter Cecropem et 
Cadmum. Miserrima igitur haec saecula fueruntpariim opportuna litte¬ 
ris , et necesse videtur opus doctissimum et elegantissimum referre ad 
auctorem Ogyge anteriorem. Sed hic penitus deficit Graecorum me¬ 
moria. iEgyptii soli, si fides adhiberi possit Solonis libro cuidam 
imperfecto, in Platonis Timaeo et Critia laudato, rerum anteriorum 
memoriam in sacris templorum annalibus conservaverunt. 

In utroque Platonis dialogo, Critias describit Athenarum statum 
multis saeculis anteriorem Phoronaeo et Ogygi , e scripto Solonis 
accepto ab avo suo, qui juvenis per aliquot annos vixerat cum auc¬ 
tore : totaque narratio verisimillima videretur, si vulgatis temporum 
ideis minus repugnaret tanta antiquitas. 

Dicente igitur Critia , nec sub persona Socratis contradicente 
Platone, Solo apud Saiticos, in vEgypti Delta, sacerdotes edoctus 
e sacris eorum libris exscripserat, Athenas antiquitus artibus pacis 
et belli , legibus imprimis et medicina, cunctas civitates antecel- 
luisse ; innumeras Atlantidarum copias totius fere orbis victrices 
expugnasse ; post haec , novem ante Solonem annorum millibus , 
ingenti terrae motu , jugique diei unius et noctis illuvione factum 
esse ut terra dehiscens illos omnes bellicosos homines absorberet, 
urbes in planitie sitae ad mare raperentur fluminum impetu, et At¬ 
lantis insula sub vasto gurgite mergeretur ; pastores ovium et bu¬ 
bulcos , qui juga montium habitabant, solos evasisse, et ex hoc 
exiguo semine crevisse iterum Athenienses , litteris et musis per 

pluria saecula orbatos,, nihil e vetusta historia reminiscentes, praeter 
nomina quaedam celeberrimorum virorum, post natis venerationis 
ergo indita: iEgyptum autem isti et similibus vastationibus obnoxiam 
non fuisse , propter naturales quas So!o deducit causas , ab An - 
dreossy novissime memoratas in §. VI. descript. lacus Menzaleh ; et 
proinde longissimam rerum memoriam nationibus superstitem asser¬ 
vasse. 

Ad istas ergo antiquissimas Solonis Athenas , aut aliam quamlibet 
gentem litteratam et fere aequaevam, libenter referrem libros Flip- 
pocraticos de Sanorum vicius ratione et alios complures; ni, doc¬ 
trina vulgari imbutus, ab antiquitate saeculorum.viginti trigintaye 
supra centum abhorrerem, stupore quodam perculsus. Non minorem 
tamen annorum numerum indicant passim obviae in libris Hippo- 
craticis astrorum observationes ; quarum praecipuas huc adducens , 
computationes meas et corollaria sapientioribus medicis et rerum 
mathematicarum peritioribus candidus subjiciam ; postquam , ad 
faciliorem rerum iutelligentiam , vulgares quasdam astronomicas 
veritates in lectoris memoriam revocare condonatum fuerit. 

Vulgatissimum est, etiam apud rusticos, stellas quotidie oriri , 
meridianum circulum attingere et sub horizonte occultari , quatuor 
circiter minutis ante horam ortus, ete. diei proxime antecedentis; 
ita ut , perfecta terras revolutione annua, ebdem sensim redierint 
unde initio anni praecedentis profectae videbantur. Astrorum tamen 
positio paulisper immutata est: eadem enim stella , eodem alterius 
anni die observata, meridianum tangit duobus horae minutis secundis 
et aliquot tertiis serius quam anno praecedente : unde astra videntur 
progredi circa eclipticae polos et secundum ordinem signorum paulo 
plus quam quinquaginta gradus minutis secundis annuatim , unum 
circuli gradum emetiri intra annum fere sesquissem ultra septua¬ 
ginta , et revolutionem totam complere spatio annorum 25 ,y 4 °* | 

Ex illo apparenti stellarum motu , manifestum est ecliptici cir¬ 
culi puncta quaecumque , et consequenter aequinoctialia , eadem 
quantitate progredi in sensum contrarium , id est, ex oriente in 

occidentem : unde, cum aequinoctium ad venit, superest spatium quin¬ 
quaginta minutorum secundorum cum viginti tertiis percurrendum, 
ut terra idem praecise attingat eclipticae punctum in quo advenerat 
anno praecedenti aequinoctium ejusdem nominis. Haec est iila cele¬ 
berrima aequinoctiorum praecessio,potentissimum apud doctos veri¬ 
tatis chronologicae fulcimentum. 

Enimverb, si stella olim observata oritur nunc aut occidit in eodem 
loco sex mensibus serius, aut, quod idem est, si stella, hora quadam 
nota olim oriri visa, nunc eodem anni die duodecim horis tardius 
appareat; patet stellas aut aequinoctia mediam revolutionem confe¬ 
cisse , et primam observationem distare a secunda intervallo annorum 
12,870 *. His nunc principiis hippocraticas astrorum observationes 
applicemus. 

Auctor libri tertii de Sanorum victus ratione , sive sit Hippocrates , 
sive Polybus, sive etiam , ut aliis placet, Gyranastes Herodieus , des¬ 
cribit in capite secundo vivendi modum convenientem singulis anni 
tempestatibus dispositis, ut videtur , ad Graeciam aut loca vicina , 
versus 38 aut 40.““ latitudinis gradum. Ortus et occasus siderum, ad 
anni circumscriptionem memorati, circumscribunt rursus auctoris 
aetatem, ej usque assequendae viam nobis praebent facillimam. Auc¬ 
torem ipsum audiamus^ , e versione latina editionis Hallerianae. 
Q Vander-Lind. a. 242 et seqq. ) 

«Annum in quatuor partes omnibus fere notas divido, hiemem ,yer, 
4? aestatem et autumnum. Ac hiemem quidem a Vergiliarum occasa 
« ad aequinoctium vernum. Ver autem ab aequinoctio ad Vergi- 
« liarum exortum. ACstatem a Vergiliarum ortu ad Arcturi exortum. 

« Autumnum vero ab Arcturo ad Vergiliarum occasum.Ista 

« victus ratio instituenda est a Vergiliarum occasu ad solstitium 


* Hic ne requisieris astronomicae veritatis rigorem quem daret transitus stellarum 
sub meridiano; sed ortum et occasum tantummodo ex autiquis habentes , his 
solis uti necesse habemus , ne immensae computationum moli succumbamus i- 
error autem tantulus inde emergens non plurimum facit ad chronologicas suppu* 
taliones. 

« usque , diebus quadraginta quatuor. At, circa solstitium , in cus- 
« todia quam maxime esse oportet, et a solstitio aliis totidem diebus 
« eadem victus ratione uti. Ubi autem tempestas favonium adduxerit 
« et mollior evaserit, victus quoque rationem cum tempestate sequi 
v oportet, diebus quindecim, cum Arcturi exortus est et hirundo 
» advenit. Sequens vero tempus varie magis jam transigere oportet; 
«< ad aequinoctium usque, diebus duobus et triginta.... Victus ratio- 

nem instituas ad Vergiliarum exortum. Tunc jam adest aestas ad 
« quam victus rationem instituere oportet. Cum itaque Pleias jam 
« exorta est.... In hac autem victus ratione ad solstitium aestivum 
« usque perseverandum, etc. Tempore vero sequenti utatur mol- 
« libus, etc. ad Arcturi exortum et aequinoctium, diebus tribus et 

« nonaginta. Post aequinoctium autem , etc.per dies duode- 

« quinquaginta ad Vergiliarum occasum ab aequinoctio! » 

Ex hoc auctoris loco sequitur, i.° praeter multorum opinionem , 
annum Graecorum illis temporibus completa revolutione siderum 
definitum fuisse; cum initium hiemis et finis autumni in occasum 
Pleiadum inciderit, 

s.° Occasum Pleiadum tunc temporis advenisse diebus 48 post 
aequinoctium autumnale et 44 ante solstitium hibernum; cum pecu¬ 
liaris vivendi modus referatur ad 48 dies inter aequinoctium et oc¬ 
casum Vergiliarum , et alia diaeta ad dies 44 ab eodem occasu ad 
solstitium. 

3 .° Diem unum supra nonaginta computatum fuisse a solstitio 
hiberno ad aequinoctium vernum : in textu enim numerantur a sols¬ 
titio 44 dies, dein i 5 ad Arcturi ortum heliacum , postremo 3 2 ad 
aequinoctium usque. 

4. 0 Solstitium aestivum ab aequinoctio autumnali separatum fuisse 
intervallo dierum 93. 

5 .° Dies 91 illuxisse inter aequinoctium autumnale et solstitium 
hibernum ; scilicet 48 ab aequinoctio ad Pleiadum occasum, et 44 a 
Pleiadibus ad solstitium : quos numeros addentes, unitate minuendos 

3 

censemus, cum dies occasus Vergiliarum videatur computatu& 
utrimque. 

Hinc igitur colligere licet auctorem Astronomiae , pro tempore, 
peritissimum fuisse et observationibus ejus fidem habendam; tunc 
enim studiorum medicorum pars non minima erat Astronomia; cum 
in pluribus Hippocraticorum scriptorum locis haec disciplina celebre¬ 
tur, et in libro imprimis//e Aeribus , aquis et locis medico praescribat 
divus senex observationem solstitiorum , aequinoctiorum , et exortus 
siderum , praecipue canis, deinde Arcturi, et Vergiliarum occasus. 

Pleiadum ergo occasus * apud auctorem , praecedebat solstitium 
hibernum 44 diebus. Eae igitur stellae tunc referebantur ad 18 aut 
ip.uffl gradum signi Scorpionis, et meridiano subjacebant eum 2,2,3 aut 
224 0 aequatoris gradu; dum i 3 circiter gradibus ad i 5 declinarent 
ad austrum. Nunc vero eadem sidera subjacent 27 0 gradui Tauri; 
meridianum tangunt cum 53 aut 54 ° aequatoris gradu , et declinant 
ad boream 23 ad 24 0 . Distat igitur punctum aequatoris meridiano 
subjectum cum Pleiadibus, dum scribebat auctor, a puncto ejusderri 
circuli nunc cum Pleiadibus meridianum subeunte, 196 gradibus 
circiter, et declinatio Pleiadum immutata est gradibus ad minimum 36 . 
Sed ista ad Astronomos. 

Aliunde, quod nobis satis est, occasus Pleiadum apud auctorem 
differt ab occasu hodierno eorumdem siderum , ad latitudinem 39°, 
sex octove diebus , ad minimum , ultra sex menses : ergo» ab auc¬ 
toris tempore, aequinoctia confecerunt plusquam mediam revolu¬ 
tionem : ergo tempus auctoris, quo Pleiades occidebant 44 diebus 
ante solstitium hibernum, distat intervallo quingentorum circiter 
supra tredecim millia annorum ab hoc nostro tempore, quo Pleiadum 
occasus advenit 36 aut 38 diebus ante solstitium aestivum. 

Quatuor saeculis remotior videri posset liber de Structura hominis 
ad Perdiccam regem , cujus extat solummodo versio latina confecta 
post reformationem Julianam calendarii , prout indicant nomina 
mensium et aequinoctiorum relatio ad menses romanos, evidenter 
interjecta a traductore ipso aut ignaro quodam librario. In hujus 

enim libri tempestatum divisione, Pleiadum occasus refertur ad 49.^® 
diem ante solstitium Jbibernum. 

In hoe .autem libro, sicuti forte in praecedenti, aequinoctiorum 
distantia ab invicem, diebus interjectis computata , parum differt a 
tempore quod'nunc scimus terram impendere ab uno ad alterum 
aequinoctium. Longius abest a veritate solstitiorum intervallum : 
auctor enim videtur constituisse solstitium hibernum ubi apparere 
incipit solis ascensus ad aequatorem, et solstitium aestivum ubi cessat 
percipi ascensus ad tropicum. Talis computandi modus loco vero 
postponeret solstitium hibernum, Pleiadum occasum aliquot diebus 
adduceret ad genuinum solstitium, et sic quatuor circiter saecula 
demeret antiquitati auctoris; cui tameri remanerent annorum millia 
ut minimum tredecim. 

Eandem antiquitatem induxisset exortus Arcturi uterque, in iisdem 
libris indicatus, et imprimis ortus heliacus, ad quinquagesimum no¬ 
num diem post solstitium hibernum relatus et trigesimum secundum 
ante aequinoxium vernum. Sed logomachiae et contestationibus ex¬ 
tricatu difficilibus ansam praebuisset ortus iste Arcturi, si ab illo 
initium computandi duxissemus, pessimaque incubuisset necessitas 
refellendi doctissimos viros Freret, Bailljr et alios complures, qui 
ortum Arcturi aliter ac nos acceperunt in Hesiodo. Occasus autem 
Pleiadum,44 diebus ante solstitium adveniens, unico tantum modo 
inteliigi potest, nec aliud esse quisquam contenderit, nisi ultimam 
sidens apparitionem in horizonte occidentali , post solis occasum ; 
occasus enim matutinus,* nullibi ab auctore indicatus, incideret 
absurde in tempora nobis proxima. 

Porro ortus heliacus Arcturi, id est , prima ejus apparitio ante 
solem in horizonte orientali, ad latitudinem borealem graduum 3 g , 
jncidit in diem 102 ad 104 post occasum Pleiadum; ut patet eviden¬ 
tissime e sola, inspectione sphoerae coelestis ad latitudinem idoneam 
dispositae. Applicetur. enim horizonti occidentali gradus Tauri id 
aut 2.6 , in quo sol censetur Pleiadibus occidentibus ; tunc conver¬ 
tatur globus stellifer ex oriente in occidentem , dum index horarius 

percurrerit horarum rere septem spatium , correspondens revolutioni 
siderum per dies 104 a Pleiadibus ad Arcturum : dein index horarius 
applicetur horae sesquiquintae vespertinae , versus quam sol ad bori- 
zontem adductus occidit, apud auctorem , 3 z diebus ante aequinoc¬ 
tium vernum : postremo , iterum convertatur globus usque dum 
Arcturus emergat ex horizonte orientali : emersio haec advenire 
deprehendetur paulo ante medium horae septimae matutinae et ante 
solis tunc temporis exortum. 

Nullo igitur modo dubitari potest ortum Arcturi, post solstitium 
hibernum, diebus 5 p apud Hippocratem et 60 apud Hesiodum, adve¬ 
nientem , fuisse ortum heliacum ; et ortum ejusdem sideris paul6 
ante aequinoctium autumnale, duobus fere mensibus priorem Pleia¬ 
dum occasu , fuisse ortum vespertinum , id est, apparitionem astri 
in horizonte orientali , cum primum stellae conspici possunt post 
occasum solis. His positis, ortus Canis seu Sirii, in aliis Hippocraticis 
libris memoratus et ad finem tertii mensis ante Arcturum , paulo 
post solstitium aestivum , relatus, est etiam ortus vespertinus. Ex 
istis proinde facile erit eruere tempus compositionis librorum de 
Aeribus j aquis et locis , primi et tertii de Morbis popularibus , 
et caeterorum fortassis epidemicorum. Sed singulas ex eis libris as¬ 
trorum observationes longius esset perpendere et ad hodiernae astrono¬ 
miae normam sigillatim adducere. Ne igitur in nimiam molem crescat 
dissertatio , hic satis erit Hippocratici anni divisionem , supradictse 
tempestatum partitioni conformem, ex Galeno et Mercuriali, additis 
quibusdam , repetere, cunctarumque Hippocratis observationum cum 
illa divisione concordandam ostendere : tunc enim manifestum erit 
has observationes, cum libris in quibus continentur, referendas ad 
tempus idem quo Pleiades occidebant quadraginta quatuor circiter 
diebus ante solstitium hibernum. 

Hippocrates igitur et alii quidam,inter quos Hesiodus ac fortassis 
Homerus, annum in septem partes diviserunt. Hiems, tripartita in 
Sementanumautumno continuum , Hiemem proprie dictam, et Plan¬ 
tarium , extendebatur ab occasu Pleiadum ad aequinoctium vernum , 

per menses qtiatuor et mediam mensem. Ver , ab aequinoctio ad 
Pleiadum exortum vespertinum, unicum tantum mensem autproxime 
comprehendebat.iEsfas, bipartita in iEstatem proprie dictam a Pleia¬ 
dum exortu ad Canis ortum, et in Oporam , cujus etiam meminit 
Plutarcbus, maxime omnium tempestatum calidam et siccam, a 
Cane ad Arcturi exortum; continebat menses quinque et aliquot dies 
insuper. Autumnus, ab Arcturo ad Pleiadum occasum , mensibus 
paulo minus duobus concludebatur. 

Porr6 talis est tempestatum et astrorum dispositio libris de Morbis 
popularibus , et de Seribus , aquis et locis. Hiems ubique incipit 
a Pleiadum occasu : ver terminatur Pleiadum exortu vespertino : 
Canis vespere oritur post solstitium aestivum , et Arcturus itidem 
vespere ante aequinoctium autumnale ; unde in antiquitatis horum 
librorum aestimandae elementis non potest adesse error nisi paucorum 
dierum, cum ortus Sirii in sphoera distet ab ortu Arcturi medid hor£ 
supra quinque, seu paulo plus quam octoginta duobus diebus, atque 
auctor concluserit ortum utriusque sideris inter solstitium et aequi¬ 
noctium , spatio trium mensium. Hic est autem textus Hippocratis 
latine versus, ex editione Halleriamt. 

De Morbis popul., lib. i, sect. i, initio. «In Thaso,autumni tem- 
« pore, circa aequinoctium et sub Pleiadas, etc.^^iz/z^er-Z. a. 653 . 2 .)» 
Ibid., sect. 2 , initio. « In Thaso, ante autumnum tempestates non 

« tempestivae, etc.Hujusmodi ver6 durabant ad Pleiada et sub 

« Pleiade. Hiems autem aquilonia, etc... aestas non valde aestuosa.... 
mox circa Arcturum , etc.( Vander-L. a. 656 . et 65 j. 2 ad n.) » 
Ibid. infra. « Plurimos horum sub Pleiadas et usque ad hiemem 
t< febres consequebantur. ( Ibid. 36 . ) >» 

Ibid. Constit. temporis tertiae initio. « In Thaso , paulo ante Arc- 
« turum et sub Arcturo aquae multae. ... circa aequinoctium autem 
« et usque ad Pleiadas austrinae pluviae paucae; hiems aquilonia. .. . 

« circa aequinoctium hiemes maximae. Ver aquilonium-circa 

« solstitium aestivum aquae paucae, magna frigora usque ad Canem. 
« Post Canem usque ad Arcturum aestas calida.... circa Arcturum 

* pluviae austrinae usque ad aequinoctium; ... in autumno jam et 
« cum pluviae fierent, etc. { Ibid. 66 %. io3 ad 114,) » 

Ibid. Paulo post. «Circa Arcturum autem, etc... at vero circa aequb 
« noctium et usque ad Pleiadas et sub hiemem, etc. {Ibid. 147 et i5o.) > 
Ibid., lib. 3, sect. 3, initio. « Circa Arcturum aquae multae. Am. 

« tumnus nubilus_ hiems austrina.... post solstitium, longe 

« postea, prope aequinoctium, serae hiemes... . circa aequinoctium 
« aquilonares venti. .... ver rursus austrinum sine Yentis. Aquae 
« multae perpetuo usque ad Canem. iEstas serena... . rursus, circa 
« Arcturum, in aquilonalibus aquae multe. {Ibid. y% 1. 4 ad n.) » 
De Aeribus _, aquis, etc., cap. 6. « Si vero hiems quidem sicca sit 
« et aquilonaris, ver autem pluviosum et austrinum , necesse est 
« aestatem febriculosam fieri..... et siquidem sub Canis exortum 
« ingruat pluvia..,, spes est cessationis et Metoporam salubrem 
« fore. { Vander-L. a. 3 $%. XXV. 7 et 343. XX FI. 1.) » 

Ibid. infra. « Quod si borealis sit aestas, neque sub Canem , neque 
« sub Arcturum pluviosa, etc. {Ibid. 344. XXIX. 1. ) » 

Ex istis igitur observationibus , anni divisionem superiori similem 
inducentibus , inferre licebit quinque libros Hippocraticos, tractatum 
de Heribus . aquis et locis ; primum et tertium librum de Morbis 
popularibus ; tertium de Sanorum 'victus ratione ; librum demum 
de Hominis structura ad regem Ferdiccajn ; esse omnes ej usdem 
fere antiquitatis , referrique astrorum ortu et occasu ad annorum 
millia tredecim : nisi forte ultimus de Hominis structura fuerit 
solummodo praecedentis epitome. 

Si tamen illa est antiquitas quorumdam librorum Hippocraticorum> 
mirum videri potest cur non eorum meminerint Hesiodus ac prae¬ 
sertim Homerus, qui de omnibus suo tempore cognitis loquitur; 
medicinam aegvptiam laudibus extollit; ipse quoque medicus videri 
posset, ex anatomicis descriptionibus et doctrina omnifaria. Nonne 
fortassis Homerus et Hesiodus , si non sint anteriores auctoribus 
iliorum librorum , ruerunt saltem ejusdem aeyi aut paulo tantum 
potteriores ? 

Antiquitas Homeri colligi potest ex Odysseae Iib. 4, ubi Pharos 
iEgyptiorum erat insula necdum continenti adjecta ; sed facilius ex 
Iliados lib. £.2, initio, ubi Sirius splendet tempore Oporino y hord 
mulctrcevespertind. Unde patet ortum Canis vespertinum advenisse 
Homero, sicut Hippocrati, paulo post solstitium aestivum. 

Hesiodi quoque observationes astrorum, e Iib. 2, de Operibus et 
diebus , cum Hippocraticis observationibus optime concordant. 
Messem indicat poeta ortu Pleiadum , arationem et seminationem 
occasa earomdem Pleiadum et transitu gruum ; pluvias metopo- 
rinas 3 sive ante - aequinoctiales^ Sirio gradiente supra hominum 
capita aliquantum interdiu et plus noctu ; frumenti excussionem 
in area campestri explanata et repositionem domi, oriente Orione; 
Vindemiarum tempus cum, post occasum solis, Orion et Sirius ap¬ 
parent in medio coelo et Arcturus in horizonte orientali ; Arcturi 
denique ortum heliacum sexagiufa diebus post solstitium hibernum , 
cum scilicet Arcturus emergens e fluctibus oceani primum apparet 
in noctis extremae diluculo. 

Hippocratis igitur , Homeri , Hesiodi coelestium observationum 
comparatio lumen ingens eliceret ad chronologiam , Paria fortassis 
Arondelii et Oxoniorum marmora comminueret, dum historiam me¬ 
dicam nobilitaret antiquitate ultra vulgarem captum remota, si 
unius cujusvis, e doctissimis et peritissimis nostratibus Astronomis, 
conspectu et lucubrationibus quantuliscumque illustraretur. Quod si 
ego, in astrorum doctrind parum versatus, in quibusdam computa¬ 
tionibus erraverim, rerum novitati et disquisitionum moli facile 
condonabitur; dummodo veritatis alicujus novae auctor fuero , et 
discipulus quondam Doctissimorum , in Scholis Medicis et Chirurgicis 
Parisiensibus , Magistrorum , non videar indignus tantis praecepto- 
• ribus. 



EXCERPTA EX HIPPOCRATE. 

( edit. Vander-Linden. ) 

De Diaeta cegrorum. 

\'Aphor. Sect. I. Aphor. 4. Tenues et exacti victus, et in longis 
semperaffectionibus, et in acutis, ubi non expedit, periculosi sunt* 

Aph. 5 . Tenuis et exactus victus periculosus est magis quam paulo 
plenior. 

De Hypothesibus physiologicis. 

De Vet. med. initio. Quicumque de Medicina dicere aut scribere 
aggressi, dicendi scopum sibi ipsis ac fundamentum supposuerunt, 
calidum aut frigidum , aut humidum aut siccum, aut aliud quod- 
cumque voluerint, rem in compendium contrahentes, principium 
caussae, tum morborum tum mortis, hominibus idem , unum aut 
duo proponentes; hi in multis quidem, quae dicunt, manifesto errasse 
deprehendentur. 

De Physiologia chimicd. 

De Diaeta. L. I. Generari et perire sive corrumpi idem est ac 
commisceri et secerni. 

De Opinione. 

Lex. Duo sunt Scientia et Opinio , quarum altera quidem scire 
facit, altera vero ignorare. 

De Ulcerum Chirurgia. 

De Medico. Est sane ulceri conveniens linteorumimpositio : verum 
cataplasmate per ambitum ulceris utaris* 

De Meleoro logia geographica. 

De Diaeta. L . 11 . Auster a similibus aquiloni natura regionibus 
spirat : ab australi enim polo spirans , et a nive multa glaciecjue 
ac gelu fortibus procedens , necessario his qui prope ipsum illic 
habitant talis spirat, qualis nobis est aquila* 


